اینگیلیستان پارلامنتی، بریکسیت (اینگیلیستان‌نین آوروپا بیرلیگیندن آیریلماسی) پروسه‌نین گله‌جگینه دایر دؤرد فرق‌لی سناریونو دا قبول ائتمه‌دی.
اینگیلیستان پارلامنتی‌نین آلت قانادی عوام مجلیسینده دؤرد بریکسیت سناریو‌سونا دایر دونن آکشام کئچیریلن سس وئرمه‌ده هئچ بیر واریانت چوخونلوق دستگی تاپمازکن، گؤمروک ایتیفاقینی ایچه‌رن واریانت یالنیز اوچ فرقله رد ائدیلیب.
عوام کاماراسینین ویلادیغی واریانت‌لار و آلدیق‌لاری سس‌لر بئله:
اینگیلیستان‌نین گؤمروک ایتیفاقی عضو‌لوگونون سورمه‌سی: 273 بلی، 276 خئیر
اینگیلیستان‌نین گؤمروک ایتیفاقی، واحید بازار و آوروپا سربست تیجارت ساحه‌سی عضو‌لوگونون سورمه‌سی: 261 بلی، 282 خئیر
بریکسیت آنلاشما‌سی‌نین رفراندومو خالقین تصدیقینه تقدیم ائدیلمه‌سی: 280 بلی، 292 خئیر
بریکسیت آنلاشما‌سی اولماماسی وضعیتینده 50-جی ماده‌نین تطبیقی‌نین تک طرف‌لی دایاندیریلماسی و بریکسیت‌ین لغو ائدیلمه‌سی: 191 بلی، 292 خئیر.
داغیدیلان رای کاغیذلاری ایله کئچیریلن سس وئرمه‌ده، میللت وکیل‌لری واریانت‌لارا "بلی" و یا "خئیر" دئدی. بئله‌لیکله، پارلامنتین ان بؤیوک دستگینه مالیک سناریونون اورتایا چیخماسی گودولوب.
آنجاق سس وئرمه نتیجه‌نین حکومت اوزرینده قانونی باغلایجیلیغی یوخدور.
اینگیلیستان حکومتی ده اؤز بریکسیت سیاستی و رفراندومو نتیجه‌سی ایله ضد اولا‌جاق سناریو‌لاری ایجرا ائتمک نیّتی اولمادیغینی آچیقلامیشدی.
عوام مجلیسی‌نین اؤتن هفته ده 8 سناریویا سس وئرمیش، آنجاق هئچ بیری اکثریت دستگی آلمادی.
دیگر طرف‌دن میللت وکیلی بریکسیت واریانت‌لارینی موذاکیره ائدرکن، پارلامنتین خالق‌دان تاماشاچی‌لارا آیریلان بؤلومونده یئر آلان 12 چئوره‌چی اعتیراضچی سویونا‌راق پوز وئردی. پولیس، اعتیراضچی‌لاری "اخلاقا ضد حرکت" سببیله حبس آلدی.
عوام مجلیسی‌نین جمعه گونو بریکسیت آنلاشما‌سینی اوچونجو دفعه رد ائتمه‌سی‌نین آردین‌دان، آوروپا بیرلیگی ایله الده اولونان راضیلیغا گؤره بریکسیت 12 آوریله تاخیره سالینمیشدی.
نورمال تقویمه گؤره بؤیوک اینگیلیستانین کئچن هفته جمعه گونو آوروپا بیرلیگیندن رسمن آیریلمیش اولماسی لازیم ایدی.
اینگیلیستان‌نین بریکسیت آنلاشما‌سینی پارلامنتین‌دن کئچیرممه‌سی حالیندا 10 آوریلده بریکسیت گوندمی کئچیریله‌جک آوروپا بیرلیگی لیدرلر ذیروه‌سینده، بریکسیت تاریخی‌نین بیر داها و داها اوزون مدت‌لی تاخیره سالینماسی گؤزلنیلیر. عکس تقدیرده اینگیلیستان 12 آپریلده آوروپا بیرلیگیندن آنلاشما‌سیز آیریلمیش اولا‌جاق.
